L'Ajuntament inicia les obres en superfície del primer tram del carrer València
26 de gener 2018

### ![](/media/b1zdtclg/19-calle-valencia-obras_c1.jpg)  
El departament de Manteniment de l'Ajuntament de Sagunt anuncia que comença ja amb les obres en superfície del carrer València. L'empresa adjudicatària començarà per un primer tram que va des de la plaça Blasco Ibáñez fins a l'església del Salvador.  

 Com expliquen des de la delegació de Manteniment, el carrer s'empedrarà amb una llamborda serrada per la part de dalt, la qual cosa significa que estarà llis. Pel que fa a les voreres, s'utilitzarà el mateix material, però en llosa. Estes decisions s'han pres per a “**que el material siga el més homogeni possible i així evitar problemes de trànsit**”, ha explicat el regidor de Manteniment, Pepe Gil. A més, Gil ha afegit que les voreres seran àmplies.

 Per la seua banda, Aigües de Sagunt continuarà amb les obres del cicle integral de l'aigua. Estes obres “**van a bon ritme i s'espera que tot el que té a veure amb la part hidràulica estiga acabat abans de falles**”, ha declarat el regidor.

 Gil es reunirà esta vesprada amb els veïns i veïnes de la zona per a “explicar-los la situació, quins són els plans d'obra i que m'expressen algunes de les necessitats que estan plantejant, com a accessos a garatges, etc.”​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-inicia-les-obres-en-superficie-del-primer-tram-del-carrer-valencia/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-inicia-les-obres-en-superficie-del-primer-tram-del-carrer-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-inicia-les-obres-en-superficie-del-primer-tram-del-carrer-valencia/ "Linked In")
*   [](mailto:?body=https://aytosagunto.es/va/actualitat/l-ajuntament-inicia-les-obres-en-superficie-del-primer-tram-del-carrer-valencia/)